
R E F E R A T

privind aprobarea contractului de asociere dintre Municipiul Timişoara şi Şcoala cu clasele I-VIII nr.2 Timişoara în vederea organizării  unei expoziţii cu mărţişoare tradiţionale specifice diferitelor zone din România
          Conform adresei nr. SC 2007-026767/ 29.11..2007 prin care Şcoala cu clasele I-VIII nr.2 Timişoara intenţionează să organizeze proiectul ”Un mărţişor din suflet”, propunem aprobarea contractului de asociere dintre Municipiul Timişoara şi Şcoala cu clasele I-VIII nr.2 Timişoara pentru organizarea acestui eveniment.
          Proiectul “Un mărţişor din suflet” are ca obiectiv cunoaşterea şi asimilarea valorilor culturale româneşti precum şi executarea unor modele de mărţişoare tradiţionale specifice diferitelor zone din România. Activitatea principală va fi aceea de creare de mărţişoare, urmată de editarea unui DVD iar în final se va organiza o expoziţie cu mărţişoare, urmând ca cele mai reuşite să fie premiate.
          Prin urmare, propunem alocarea sumei de 800 lei de la bugetul local, din Subcap.67.02.05.50 "Alte acţiuni culturale " pentru acest proiect.

          Alăturat anexăm toate documentele depuse pentru susţinerea proiectului de hotărâre de consiliu. 

